സീറോ മലബാര് സഭ ഭൂമി ഇടപാടില് കള്ളപ്പണമെന്ന പരാതി അന്വേഷണം ആരംഭിച്ച് ഇ.ഡി കൊച്ചി: വിവാദമായ സീറോ മലബാര് സഭ ഭൂമി ഇടപാടില് കള്ളപ്പണമെന്ന പരാതിയില് ഇ.ഡി അന്വേഷണം തുടങ്ങി. പ്രാഥമിക അന്വേഷണം കഴിഞ്ഞ് കേസ് രജിസ്റ്റര് ചെയ്തു. കര്ദ്ദിനാള് മാര് ജോര്ജ് ആലഞ്ചേരി അടക്കം 24പേര് കേസില് പ്രതികളാണ്. ഇതിന് പുറമെ ഭൂമി വില്പനയിലെ ഇടനിലക്കാരും ഭൂമി വാങ്ങിയവരും പ്രതിപട്ടികയില് ഉണ്ട്. ആധാരം വിലകുറച്ചു കാണിച്ചു കോടികളുടെ ഇടപാടാണ് ഭൂമി വില്പനയില് നടത്തിയതെന്ന് ഇ.ഡി പറയുന്നു. നികുതി വെട്ടിപ്പിന് ആദായനികുതി വകുപ്പ് സഭയ്ക്ക് 6.5കോടി പിഴ ഇട്ടിരുന്നു. കേസ് അന്വേഷണത്തിന്റെ ഭാഗമായി ഇടനിലക്കാര്ക്ക് ഇ.ഡി നോട്ടീസ് അയച്ചിട്ടുണ്ട്. സഭ ഭൂമിയിടപാട് കേസില് കര്ദ്ദിനാള് മാര് ജോര്ജ്ജ് ആലഞ്ചേരിക്കെതിരെ റവന്യു സംഘത്തിന്റെ അന്വേഷണവും നടക്കുന്നുണ്ട്. ഇടപാടില് സര്ക്കാര് പുറമ്ബോക്ക് ഉള്പ്പെട്ടിട്ടുണ്ടോ സര്ക്കാര് ഉദ്യോഗസ്ഥരുടെ സഹായം ലഭിച്ചിട്ടുണ്ടോ എന്നതടക്കമുള്ള കാര്യങ്ങളിലാണ് അന്വേഷണം നടത്തുക. ഹൈക്കോടതിയുടെ ഉത്തരവ് പ്രകാരമാണ് റവന്യു സംഘം അന്വേഷണം ആരംഭിച്ചത്. സീറോ മലബാര് സഭ ഭൂമി ഇടപാടില് കര്ദ്ദിനാള് വിചാരണ നേരിടണമെന്ന സെഷന്സ് കോടതി ഉത്തരവും ഹൈക്കോടതി ശരിവച്ചിരുന്നു. തണ്ടപ്പേര് തിരുത്തിയോ, ക്രമക്കേടില് സര്ക്കാര് ഉദ്യോഗസ്ഥര്ക്കും പങ്കുണ്ടോ തുടങ്ങിയ കാര്യങ്ങളും പരിശോധിക്കും. വ്യാജപട്ടയം ഉണ്ടാക്കിയും തണ്ടപ്പേര് തിരുത്തിയും ഇടപാട് നടന്നുവെന്ന് പൊലീസ് അന്വേഷണത്തില് കണ്ടെത്തിയിരുന്നു. യഥാര്ത്ഥ പട്ടയത്തിന്്റെ അവകാശിയെയും കണ്ടെത്തിയ പൊലീസും കൂടുതല് അന്വേഷണം ശുപാാര്ശ ചെയ്തിരുന്നു ആദായ നികുതി വകുപ്പ് അന്വേഷണത്തിന്റെ ഭാഗമായി കര്ദ്ദിനാള് മാര് ആലഞ്ചേരിയെ രണ്ട് മാസം മുന്പ് ചോദ്യം ചെയ്തിരുന്നു. സഭ വിറ്റ ഭൂമിയുടെ വിവരങ്ങള്, എത്ര രൂപയ്ക്കാണ് ഇടപാട് നടത്തിയത്, ഭൂമി ഇടപാട് സംബന്ധിച്ച കണക്കിലെ പൊരുത്തക്കേടുകള് തുടങ്ങിയ കാര്യങ്ങളില് വ്യക്തത വരുത്തുന്നത് സംബന്ധിച്ചുള്ള വിവരങ്ങളാണ് ചോദിച്ചറിഞ്ഞത്. ഇടനിലക്കാരന് സാജു വര്ഗീസിനും ഭൂമി ഇടപാടില് കണക്കില് പെടാത്ത പണം ലഭിച്ചിട്ടുണ്ടെന്നാണ് ആദായ നികുതി വകുപ്പിന്റെ കണ്ടെത്തല്. Tags